《王澹子居士新葺野樗亭成招集同赋》
明代·释古卷

未许言高隐，茅亭置水乡。选苔先覆地，借竹远临墙。

辩古藏俱出，谈空兴倍长。因僧汲西涧，竟夕发茶香。

作者简介：古卷，字破尘。从化人。俗姓邓，原名璁。诸生。明桂王永历三年（一六四九）从天然禅师剃落，随入雷峰。因求道过苦，遂以病蜕。事见清徐作霖、黄蠡《海云禅藻集》卷二。